
REGULAMENT
de desfășurare a concursului „Cel mai performant autor de articole ISI” din INCD Turbomotoare COMOTI


Art. 1.	Concursul „Cel mai performant autor de articole ISI” se desfășoară anual.
Art. 2.	Datele concrete privind termenul de înscriere a candidaților, data anunțării rezultatelor preliminare, termenul de depunere a contestațiilor și data anunțării rezultatelor finale se stabilesc anual, de către Consiliul Științific.
Art. 3.	În aceeași ședință, Consiliul Științific numește o Comisie specială de evaluare a rezultatelor concursului.
Art. 4.	După stabilirea datelor prevăzute la Art. 2, lansarea concursului se anunță tuturor angajaților INCD Turbomotoare COMOTI prin email și prin afișare în locuri vizibile la sediul Institutului.
Art. 5.	La concursul „Cel mai performant autor de articole ISI” se poate înscrie orice angajat al COMOTI.
Art. 6.	Un concurent poate înscrie la concursul „Cel mai performant autor de articole ISI” un număr nelimitat de articole, în condițiile art. 7. Punctajul concurentului rezultă din însumarea punctajelor obținute pentru fiecare articol.
Art. 7.	Sunt eligibile pentru concursul „Cel mai performant autor de articole ISI” articolele care îndeplinesc simultan următoarele condiții:
7.1.	sunt indexate ISI Web of Science Core Collection (Clairvate Analytics) pentru prima dată în anul calendaristic anterior celui în care se organizează concursul, indiferent de anul publicării efective;
7.2.	au factor de impact și scor relativ de influență;
7.3.	menționează la secțiunea „Acknowledgements” si/sau funding un proiect de cercetare în care INCD Turbomotoare COMOTI este implicat;
7.4.	au scor relativ de influență mai mare sau egal cu 1;
Art. 8.	Înscrierea candidaților se face la Secretarul Consiliului Științific în termenul stabilit de către Consiliul Științific conform Art. 2. Candidații vor depune la dosarul de înscriere o cerere de înscriere la concurs, identificarea bibliografică a articolului cu care candidatul se înscrie la concurs, o autoevaluare a punctajului obținut de acesta, în condițiile Art. 12, precum și extrasul de pe site-ul Web of Science care prezintă valorile luate în calcul pentru determinarea punctajului.
Art. 9.	Evaluarea dosarului de înscriere la concurs se face de către Comisia specială desemnată la Art. 3.
Art. 10.	Comisia specială de evaluare a rezultatelor concursului este formată dintr-un Președinte, 4 membri plini și 3 membri supleanți. Membrii supleanți înlocuiesc Președintele sau membrii plini în cazul apariției unui conflict de interese, în sensul prevăzut în Codul de Etică al INCD Turbomotoare COMOTI. Ordinea în care membrii supleanți înlocuiesc membrii plini este decisă de către Președintele comisiei.
Art. 11.	Dacă Președintele trebuie înlocuit din motive de incompatibilitate, Comisia specială de evaluare a rezultatelor concursului alege, dintre membrii plini, un alt Președinte.
Art. 12.	Comisia specială de evaluare a rezultatelor concursului evaluează dosarul de înscriere la concurs în raport cu punctajul definit după formula:
	
unde:
	i reprezintă numărul de ordine al articolului înscris în concurs de un concurent,
	C1 reprezintă coeficientul de importanță a publicației,
	C2 este coeficientul de ordine a autorilor,
	C3 este coeficientul de afiliere instituțională,
	SRI este scorul relativ de infuență pentru ultimul an pentru care acesta este publicat pe site-ul https://uefiscdi.gov.ro/scientometrie-baze-de-date, sau o actualizare a acesteia.
	N este numărul de autori ai publicației.
	12.1	Coeficientul de importanță a publicației are valorile:
		6 pentru categoria Q1,
		4 pentru categoria Q2,
		2 pentru categoria Q3,
		1 pentru categoria Q4,
	12.2	Coeficientul de ordine a autorilor are valorile:
		1 în cazul în care candidatul este primul autor,
		0,9 în cazul în care candidatul este al doilea autor,
		0,8 în cazul în care candidatul este pe poziția a treia în lista de autori, sau peste aceasta.
	12.3	Coeficientul de afiliere instituțională are valorile:
		0 în cazul în care primul autor este afiliat INCD Turbomotoare COMOTI,
		0,2 în caz contrar.
Art. 13.	În urma evaluării punctajului, Comisia specială de evaluare a rezultatelor concursului întocmește clasamentul candidaților și desemnează câștigătorul Concursului „Cel mai performant autor de articole ISI” și candidații clasați pe pozițiile 2 și 3.
	13.1	În cazul în care există egalitate de puncte între candidați care afectează primele trei poziții, se aplică următoarele criterii de departajare:
		1. Cel mai mare număr de puncte obținute pentru articolulcu punctaj maxim din portofoliul fiecărui candidat dintre cei aflați la egalitate;
		2. Poziția în lista de autori pentru articolul cu punctaj maxim din portofoliul fiecărui candidat dintre cei aflați la egalitate;
	13.2	Departajarea se face prin aplicarea, mai întâi, a primului criteriu. Al doilea criteriu se aplică numai dacă egalitatea persistă.
	13.3 Daca egalitatea persista se reiau conditiile de la punctele 13.1, 13.2 pentru următorul articol din lista.
Art. 14.	După întocmirea clasamentului prevăzut la Art. 13, Comisia specială de evaluare a rezultatelor concursului întocmește un raport către Consiliul Științific, raport care conține rezultatele preliminare ale concursului.
Art. 15.	Secretarul Consiliului Științific informează, prin email, candidații înscriși despre rezultatele preliminare din raportul Comisiei specială de evaluare a rezultatelor concursului.
Art. 16.	Candidații înscriși la concurs pot depune contestații în termenul prevăzut la Art. 2, cu privire la evaluarea dosarelor proprii de înscriere la concurs.
Art. 17.	Contestațiile sunt rezolvate de către o Comisie specială de rezolvare a contestațiilor.
Art. 18.	După trecerea termenului de înscriere la concurs, Consiliul Științific numește o Comisie specială de rezolvare a contestațiilor, cu respectarea prevederilor privind conflictul de interese, în sensul prevăzut în Codul de Etică al INCD Turbomotoare COMOTI.
Art. 19.	Comisia specială de rezolvare a contestațiilor este formată dintr-un Președinte și 2 membri.
Art. 20.	Comisia specială de rezolvare a contestațiilor reanalizează dosarele de înscriere la concurs ale candidaților care au depus contestații și întocmește un raport către Consiliul Științific, în termen de 48 de ore de la încheierea termenului de depunere a contestațiilor.
Art. 21.	Consiliul Științific, întrunit în ședință în termen de 14 zile calendaristice de la termenul de depunere a contestațiilor, pe baza raportului Comisiei specială de evaluare a rezultatelor concursului și pe cea a raportului Comisie specială de rezolvare a contestațiilor, validează rezultatele concursului.
